erhwenkuo/poetry-chinese-zhtw huggingface dataset:
抒情因上郎中二十二叔監察十五叔兼呈李益端公柳縝評事
作者：孟郊（唐）

方憑指下弦，寫出心中言。寸草賤子命，高山主人恩。遊邊風沙意，夢楚波濤魂。一日引別袂，九回沾淚痕。自悲何以然，在禮闕晨昏。名利時轉甚，是非宵亦喧。浮情少定主，百慮隨世翻。舉此胸臆恨，幸從賢哲論。明明三飛鸞，照物如朝暾。
贈城郭道士
作者：孟郊（唐）

望裡失卻山，聽中遺卻泉。松枝休策雲，藥囊翻貯錢。曾依青桂鄰，學得白雪弦。別來意未回，世上為隱仙。
桐廬山中贈李明府
作者：孟郊（唐）

靜境無濁氛，清雨零碧雲。千山不隱響，一葉動亦聞。即此佳志士，精微誰相群。欲識楚章句，袖中蘭茝燻。
獻漢南樊尚書
作者：孟郊（唐）

天下昔崩亂，大君識賢臣。眾木盡搖落，始見竹色真。兵勢走山嶽，陽光潛埃塵。心開玄女符，面縛清波人。異俗既從化，澆風亦歸淳。自公理斯郡，寒穀皆變春。旗影卷赤電，劍鋒匣青鱗。如何嵩高氣，作鎮楚水濱。雲鏡忽開霽，孤光射無垠。乃知尋常鑒，照影不照神。
贈轉運陸中丞
作者：孟郊（唐）

掌運職既大，摧邪名更雄。鵬飛簸曲雲，鶚怒生直風。投彼霜雪令，翦除荊棘叢。楚倉傾向西，吳米發自東。帆影咽河口，車聲聾關中。堯知才策高，人喜道路通。皆經內史力，繼得酇侯功。萊子真為少，相如未免窮。衣花野菡萏，書葉山梧桐。不是宗匠心，誰憐久棲蓬。
贈萬年陸郎中
作者：孟郊（唐）

天子憂劇縣，寄深華省郎。紛紛風響佩，蟄蟄劍開霜。舊事笑堆案，新聲唯雅章。誰言百里才，終作橫天梁。江鴻恥承眷，雲津未能翔。徘徊塵俗中，短毳無輝光。
擢第後東歸書懷，獻座主呂侍禦
作者：孟郊（唐）

昔歲辭親淚，今為戀主泣。去住情難並，別離景易戢。夭矯大空鱗，曾為小泉蟄。幽意獨沉時，震雷忽相及。神行既不宰，直致非所執。至運本遺功，輕生各自立。大君思此化，良佐自然集。寶鏡無私光，時文有新習。慈親誡志就，賤子歸情急。擢第謝靈臺，牽衣出皇邑。行襟海日曙，逸抱江風入。蒹葭得波浪，芙蓉紅岸濕。雲寺勢動搖，山鐘韻噓吸。舊遊期再踐，懸水得重挹。松蘿雖可居，青紫終當拾。
古意贈梁肅補闕
作者：孟郊（唐）

曲木忌日影，讒人畏賢明。自然照燭間，不受邪佞輕。不有百煉火，孰知寸金精。金鉛正同爐，願分精與粗。
贈黔府王中丞楚
作者：孟郊（唐）

舊說天下山，半在黔中青。又聞天下泉，半落黔中鳴。山水千萬繞，中有君子行。儒風一以扇，汙俗心皆平。我願中國春，化從異方生。昔為陰草毒，今為陽華英。嘉實綴綠蔓，涼湍瀉清聲。逍遙物景勝，視聽空曠並。困驥猶在轅，沉珠尚隱精。路遐莫及眄，泥汙日已盈。歲晏將何從，落葉甘自輕。
上達奚舍人
作者：孟郊（唐）

北山少日月，草木苦風霜。貧士在重坎，食梅有酸腸。萬俗皆走圓，一身猶學方。常恐眾毀至，春葉成秋黃。大賢秉高鑒，公燭無私光。暗室曉未及，幽行涕空行。
贈主人
作者：孟郊（唐）

鬥水瀉大海，不如瀉枯池。分明賢達交，豈顧豪華兒。海有不足流，豪有不足資。枯鱗易為水，貧士易為施。幸睹君子席，會將幽賤期。側聞清風議，飫如黃金卮。此道與日月，同光無盡時。
贈建業契公
作者：孟郊（唐）

師住青山寺，清華常繞身。雖然到城郭，衣上不棲塵。
獻襄陽於大夫
作者：孟郊（唐）

襄陽青山郭，漢江白銅堤。謝公領茲郡，山水無塵泥。鐵馬萬霜雪，絳旗千虹霓。風漪參差泛，石板重疊躋。舊淚不復墮，新歡居然齊。還耕竟原野，歸老相扶攜。物色增曖曖，寒芳更萋萋。淵清有遐略，高躅無近蹊。即此富蒼翠，自然引翔棲。曩遊常抱憶，夙好今尚暌。願言從逸轡，暇日淩清溪。
贈鄭夫子魴
作者：孟郊（唐）

天地入胸臆，籲嗟生風雷。文章得其微，物象由我裁。宋玉逞大句，李白飛狂才。苟非聖賢心，孰與造化該。勉矣鄭夫子，驪珠今始胎。
大隱坊：崔從事鄖以直隳職
作者：孟郊（唐）

古人留清風，千載遙贈君。破松見貞心，裂竹見直文。殘月色不改，高賢德常新。家懷詩書富，宅抱草木貧。安得一蹄泉，來化千尺鱗。含意永不語，釣璜幽水濱。
大隱坊：章仇將軍良棄功守貧
作者：孟郊（唐）

飲君江海心，詎能辨淺深。挹君山嶽德，誰能齊嶔岑。東海精為月，西嶽氣凝金。進則萬景晝，退則群物陰。我欲薦此言，天門峻沉沉。風飆亦感激，為我颼飀吟。
大隱坊：趙記室俶在職無事
作者：孟郊（唐）

卑靜身後老，高動物先摧。方圓水任器，剛勁木成灰。大道母群物，達人腹眾才。時吟堯舜篇，心向無為開。彼隱山萬曲，我隱酒一杯。公庭何所有，日日清風來。
贈韓郎中愈
作者：孟郊（唐）

何以定交契，贈君高山石。何以保貞堅，贈君青松色。貧居過此外，無可相彩飾。聞君碩鼠詩，吟之淚空滴。碩鼠既穿墉，又齧機上絲。穿墉有閑土，齧絲無餘衣。朝吟枯桑柘，暮泣空杼機。豈是無巧妙，絲斷將何施。眾人尚肥華，志士多饑羸。願君保此節，天意當察微。前日遠別離，今日生白髮。欲知萬裡情，曉臥半床月。常恐百蟲秋，使我芳草歇。
戲贈無本
作者：孟郊（唐）

長安秋聲幹，木葉相號悲。瘦僧臥冰淩，嘲詠含金痍。金痍非戰痕，峭病方在茲。詩骨聳東野，詩濤湧退之。有時踉蹌行，人驚鶴阿師。可惜李杜死，不見此狂痴。燕僧聳聽詞，袈裟喜新翻。北嶽厭利殺，玄功生微言。天高亦可飛，海廣亦可源。文章杳無底，劚掘誰能根。夢靈彷彿到，對我方與論。拾月鯨口邊，何人免為吞。燕僧擺造化，萬有隨手奔。補綴雜霞衣，笑傲諸貴門。將明文在身，亦爾道所存。朔雪凝別句，朔風飄徵魂。再期嵩少遊，一訪蓬蘿村。春草步步綠，春山日日暄。遙鶯相應吟，晚聽恐不繁。相思塞心胸，高逸難攀援。
喜韓少府見訪
作者：胡令能（唐）

忽聞梅福來相訪，笑著荷衣出草堂。兒童不慣見車馬，走入蘆花深處藏。
觀鄭州崔郎中諸妓繡樣
作者：胡令能（唐）

日暮堂前花蕊嬌，爭拈小筆上床描。繡成安向春園裡，引得黃鶯下柳條。
小兒垂釣
作者：胡令能（唐）

蓬頭稚子學垂綸，側坐莓苔草映身。路人借問遙招手，怕得魚驚不應人。
王昭君
作者：胡令能（唐）

胡風似劍鎪人骨，漢月如鉤釣胃腸。魂夢不知身在路，夜來猶自到昭陽。
望夫石
作者：嚴郾（唐）

何代提戈去不還，獨留形影白雲間。肌膚銷盡雪霜色，近來豈少徵人婦，笑採蘼蕪上北山。
賦百舌鳥
作者：嚴郾（唐）

此禽輕巧少同倫，我聽長疑舌滿身。星未沒河先報曉，莫倚春風便多事，玉樓還有晏眠人。
永州陪鄭太守登舟夜宴，席上各賦詩
作者：蔣肱（唐）

江頭朱紱間青衿，豈是仙舟不可尋。誰敢強登徐稚榻，剪盡蠟紅人未覺，歸時城郭曉煙深。
寄遠
作者：張迥1（唐）

錦字憑誰達，閒庭草又枯。夜長燈影滅，天遠雁聲孤。蟬鬢凋將盡，虯髯白也無。幾回愁不語，因看朔方圖。
春草凝露
作者：張友正（唐）

蒼蒼芳草色，含露對青春。已賴陽和長，仍慚潤澤頻。日臨殘未滴，風度欲成津。蕙葉垂偏重，蘭叢洗轉新。將行愁裛徑，欲採畏濡身。獨愛池塘畔，清華遠襲人。
錦帶佩吳鉤
作者：張友正（唐）

帶劍誰家子，春朝紫陌遊。結邊霞聚錦，懸處月隨鉤。彩縷迴文出，雄芒練影浮。葉依花裡豔，霜向鍔中秋。的皪宜驄馬，斕斒映綺裘。應須待報國，一刎月支頭。
山中臥病寄盧郎中
作者：伍唐珪（唐）

十年耕釣水雲間，住僻家貧少往還。一徑綠苔凝曉露，空戀舊時恩獎地，無因匍匐出柴關。
寒食日獻郡守
作者：伍唐珪（唐）

入門堪笑複堪憐，三徑苔荒一釣船。慚愧四鄰教斷火，不知廚裡久無煙。
上蘇使君
作者：伍唐珪（唐）

江西昔日推韓注，袁水今朝數趙祥。縱使文翁能待客，終栽桃李不成行。
贈妓人王福娘
作者：孫棨（唐）

彩翠仙衣紅玉膚，輕盈年在破瓜初。霞杯醉勸劉郎賭，謾圖西子晨妝樣，西子元來未得如。
題妓王福娘牆
作者：孫棨（唐）

移壁回窗費幾朝，指鐶偷解博紅椒。無端鬥草輸鄰女，更被拈將玉步搖。寒繡衣裳餉阿嬌，新團香獸不禁燒。東鄰起樣裙腰闊，剩蹙黃金線幾條。試共卿卿語笑初，畫堂連遣侍兒呼。寒肌不耐金如意，白獺為膏郎有無。
戲李文遠
作者：孫棨（唐）

引君來訪洞中仙，新月如眉拂戶前。領取嫦娥攀取桂，便從陵谷一時遷。
題劉泰娘舍
作者：孫棨（唐）

尋常凡木最輕樗，今日尋樗桂不如。漢高新破鹹陽後，英俊奔波遂吃虛。
戲張道人不飲酒
作者：顏蕘（唐）

言自雲山訪我來，每聞奇秘覺叨陪。吾師不飲人間酒，應待流霞即舉杯。
句
作者：顏蕘（唐）

爽籟盡成鳴鳳曲，遊人多是弄珠仙。
秋醉歌
作者：張為（唐）

金風颯已起，還是招漁翁。攜酒天姥岑，自彈嶧陽桐。脫卻登山履，赤腳翹青筇。泉聲掃殘暑，猿臂攀長松。翠微泛樽綠，苔蘚分煙紅。造化處術內，相對數壺空。醉眠嶺上草，不覺夜露濃。一夢到天曉，始覺一醉中。皎然夢中路，直到瀛洲東。初平把我臂，相與騎白龍。三留對上帝，玉樓十二重。上帝賜我酒，送我敲金鐘。寶閣香斂苒，琪樹寒玲瓏。動葉如笙篁，音律相怡融。珍重此一醉，百骸出天地。長如此夢魂，永謝名與利。
謝別毛仙翁
作者：張為（唐）

羸形感神藥，削骨生豐肌。蘭炷飄靈煙，妖怪立誅夷。重睹日月光，何報父母慈。黃河濁袞袞，別淚流澌澌。黃河清有時，別淚無收期。
漁陽將軍
作者：張為（唐）

霜髭擁頷對窮秋，著白貂裘獨上樓。向北望星提劍立，一生長為國家憂。
句
作者：張為（唐）

到處即閉戶，逢君方展眉。
岑公巖
作者：馬冉（唐）

南溪有仙澗，咫尺非人間。泠泠松風下，日暮空蒼山。
諸暨五洩山
作者：周鏞（唐）

路入蒼煙九過溪，九穿巖曲到招提。天分五溜寒傾北，當年老默無訊息，猶有詞堂一杖藜。
贈羅隱
作者：劉贊（唐）

人皆言子屈，獨我謂君非。明主既難謁，青山何不歸。年虛侵雪鬢，塵枉汙麻衣。自古逃名者，至今名豈微。
句
作者：劉贊（唐）

絮花飛起雪漫漫，長得宮娥帶笑看。（《柳枝詞》，
洛陽道
作者：任翻（唐）

憧憧洛陽道，塵下生春草。行者豈無家，無人在家老。雞鳴前結束，爭去恐不早。百年路傍盡，白日車中曉。求富江海狹，取貴山嶽小。二端立在途，奔走無由了。
春晴
作者：任翻（唐）

楚國多春雨，柴門喜晚晴。幽人臨水坐，好鳥隔花鳴。野色臨空闊，江流接海平。門前到溪路，今夜月分明。
秋晚郊居
作者：任翻（唐）

遠聲霜後樹，秋色水邊村。野徑無來客，寒風自動門。海山藏日影，江月落潮痕。惆悵高飛晚，年年別故園。
秋晚途次
作者：任翻（唐）

秋色滿行路，此時心不閑。孤貧游上國，少壯有衰顏。眾鳥已歸樹，旅人猶過山。蕭條遠林外，風急水潺潺。
葛仙井
作者：任翻（唐）

古井碧沉沉，分明見百尋。味甘傳邑內，脈冷應山心。圓入月輪淨，直涵峰影深。自從仙去後，汲引到如今。
桐柏觀
作者：任翻（唐）

飄飄雲外者，暫宿聚仙堂。半夜人無語，中宵月送涼。鶴歸高樹靜，螢過小池光。不得多時住，門開是事忙。
冬暮野寺
作者：任翻（唐）

江東寒近臘，野寺水天昏。無酒可銷夜，隨僧早閉門。照牆燈影短，著瓦雪聲繁。飄泊仍千里，清吟欲斷魂。
贈濟禪師
作者：任翻（唐）

碧峰秋寺內，禪客已無情。半頂發根白，一生心地清。竹房侵月靜，石徑到門平。山下塵囂路，終年誓不行。
經墮淚碑
作者：任翻（唐）

羊公傳化地，千古事空存。碑已無文字，人猶敬子孫。峴山長閉恨，漢水自流恩。數處煙嵐色，分明是淚痕。
長安冬夜書事
作者：任翻（唐）

憂來長不寐，往事重思量。清渭幾年客，故衣今夜霜。春風誰識面，水國但牽腸。十二門車馬，昏明各自忙。
越江漁父
作者：任翻（唐）

借問釣魚者，持竿多少年。眼明汀島畔，頭白子孫前。棹入花時浪，燈留雨夜船。越江深見底，誰識此心堅。
哭友人
作者：任翻（唐）

逢著南州史，江邊哭問君。送終時有雪，歸葬處無雲。官庫惟留劍，鄰僧共結墳。兒孫未成立，誰與集遺文。
送李衡
作者：任翻（唐）

羈棲親故少，遠別惜清才。天畔出相送，路長知未回。欲銷今日恨，強把異鄉杯。君去南堂後，應無客到來。
宮怨
作者：任翻（唐）

淚幹紅落臉，心盡白垂頭。自此方知怨，從來豈信愁。
惜花
作者：任翻（唐）

無語與花別，細看枝上紅。明年又相見，還恐是愁中。
宿巾子山禪寺
作者：任翻（唐）

絕頂新秋生夜涼，鶴翻鬆露滴衣裳。前峰月映半江水，僧在翠微開竹房。
再遊巾子山寺
作者：任翻（唐）

靈江江上幘峰寺，三十年來兩度登。野鶴尚巢松樹遍，竹房不見舊時僧。
三遊巾子山寺感述
作者：任翻（唐）

清秋絕頂竹房開，松鶴何年去不回。惟有前峰明月在，夜深猶過半江來。
畫山水圖答大愚
作者：荊浩（唐）

恣意縱橫掃，峰巒次第成。筆尖寒樹瘦，墨淡野雲輕。岩石噴泉窄，山根到水準。禪房時一展，兼稱苦空情。
宿顧城二首
作者：張直（唐）

綠草展青裀，樾影連春樹。茅屋八九家，農器六七具。主人有好懷，搴衣留我住。春酒新潑醅，香美連糟濾。一醉臥花陰，明朝送君去。醉臥夜將半，土底聞雞啼。驚駭問主人，為我剖荒迷。武湯東伐韋，固君含悲淒。神奪悔悟魄，幻化為石雞。形骸僅盈寸，咿喔若啁蜺。吾村耕耘叟，多獲於鋤犁。
題桃源僧
作者：陳光（唐）

桃源有僧舍，跬步異人天。花亂似無主，鶴鳴疑有仙。軒廊明野色，松檜濕春煙。定擬辭塵境，依師過晚年。
雨霽晚眺
作者：韋莊（唐）

入谷路縈紆，巖巔日欲晡。嶺雲寒掃蓋，溪雪凍黏須。臥草跧如兔，聽冰怯似狐。仍聞關外火，昨夜徹皇都。
立春日作
作者：韋莊（唐）

九重天子去蒙塵，禦柳無情依舊春。今日不關妃妾事，始知辜負馬嵬人。
贈雲陽裴明府
作者：韋莊（唐）

南北三年一解攜，海為深谷岸為蹊。已聞陳勝心降漢，歸來能作煙波伴，我有魚舟在五溪。
賊中與蕭韋二秀才同臥重疾二君尋愈…因有題
作者：韋莊（唐）

與君同臥疾，獨我漸彌留。弟妹不知處，兵戈殊未休。胸中疑晉豎，耳下鬥殷牛。縱有秦醫在，懷鄉亦淚流。
重圍中逢蕭校書
作者：韋莊（唐）

相逢俱此地，此地是何鄉。側目不成語，撫心空自傷。劍高無鳥度，樹暗有兵藏。底事徵西將，年年戍洛陽。
鹹通
作者：韋莊（唐）

鹹通時代物情奢，歡殺金張許史家。破產競留天上樂，人意似知今日事，急催弦管送年華。
白櫻桃
作者：韋莊（唐）

王母階前種幾株，水精簾外看如無。只應漢武金盤上，瀉得珊珊白露珠。
夜景
作者：韋莊（唐）

滿庭松桂雨餘天，宋玉秋聲韻蜀弦。烏兔不知多事世，欲把傷心問明月，素娥無語淚娟娟。
宿山家
作者：韋莊（唐）

山行侵夜到，雲竇一星燈。草動蛇尋穴，枝搖鼠上藤。背風開藥灶，向月展漁罾。明日前溪路，煙蘿更幾層。
長年
作者：韋莊（唐）

長年方悟少年非，人道新詩勝舊詩。十畝野塘留客釣，大盜不將爐冶去，有心重築太平基。
辛醜年
作者：韋莊（唐）

九衢漂杵已成川，塞上黃雲戰馬閑。但有羸兵填渭水，西望翠華殊未返，淚痕空濕劍文斑。
思歸
作者：韋莊（唐）

暖絲無力自悠揚，牽引東風斷客腸。外地見花終寂寞，舊裡若為歸去好，子期凋謝呂安亡。
憶昔
作者：韋莊（唐）

昔年曾向五陵遊，子夜歌清月滿樓。銀燭樹前長似晝，今日亂離俱是夢，夕陽唯見水東流。
合歡蓮花
作者：韋莊（唐）

虞舜南巡去不歸，二妃相誓死江湄。空留萬古香魂在，結作雙葩合一枝。
覽蕭必先卷
作者：韋莊（唐）

滿軸編新句，翛然大雅風。名因五字得，命合一言通。景盡才難盡，吟終意未終。似逢曹與謝，煙雨思何窮。
和人歲宴旅舍見寄
作者：韋莊（唐）

積雪滿前除，寒光夜皎如。老憂新歲近，貧覺故交疏。意合論文後，心降得句初。莫言常鬱鬱，天道有盈虛。
宿泊孟津寄三堂友人
作者：韋莊（唐）

解纜西征未有期，槐花又逼桂花時。鴻臚陌上歸耕晚，分明昨夜南池夢，還把漁竿詠楚詞。
對酒賦友人
作者：韋莊（唐）

多病仍多感，君心自我心。浮生都是夢，浩歎不如吟。白雪篇篇麗，清酤盞盞深。亂離俱老大，強醉莫沾襟。
天井關
作者：韋莊（唐）

太行山上雲深處，誰向雲中築女牆。短綆詎能垂玉甃，守吏不教飛鳥過，赤眉何路到吾鄉。
贈邊將
作者：韋莊（唐）

昔因徵遠向金微，馬出榆關一鳥飛。萬裡只攜孤劍去，只待煙塵報天子，滿頭霜雪為兵機。
春日
作者：韋莊（唐）

忽覺東風景漸遲，野梅山杏暗芳菲。落星樓上吹殘角，紅塵遮斷長安陌，芳草王孫暮不歸。
早秋夜作
作者：韋莊（唐）

翠簟初清暑半銷，撇簾松韻送輕飆。莎庭露永琴書潤，不須更作悲秋賦，王粲辭家鬢已凋。
寄江南逐客
作者：韋莊（唐）

二年音信阻湘潭，花下相思酒半酣。記得竹齋風雨夜，對床孤枕話江南。
冬夜
作者：韋莊（唐）

睡覺寒爐酒半消，客情鄉夢兩遙遙。無人為我磨心劍，割斷愁腸一寸苗。
又聞湖南荊渚相次陷沒
作者：韋莊（唐）

幾時聞唱凱旋歌，處處屯兵未倒戈。天子只憑紅旆壯，莫問流離南越事，戰餘空有舊山河。
家叔南遊卻歸因獻賀
作者：韋莊（唐）

繚繞江南一歲歸，歸來行色滿戎衣。長聞鳳詔徵兵急，遙知倚棹思家處，澤國煙深暮雨微。
楚行吟
作者：韋莊（唐）

章華臺下草如煙，故郢城頭月似弦。惆悵楚宮雲雨後，露啼花笑一年年。
洛陽吟
作者：韋莊（唐）

萬戶千門夕照邊，開元時節舊風煙。宮官試馬遊三市，如今父老偏垂淚，不見承平四十年。
過舊宅
作者：韋莊（唐）

華軒不見馬蕭蕭，廷尉門人久寂寥。朱檻翠樓為蔔肆，莫問此中銷歇寺，娟娟紅淚滴芭蕉。
喻東軍
作者：韋莊（唐）

四年龍馭守峨嵋，鐵馬西來步步遲。五運未教移漢鼎，獨把一樽和淚酒，隔雲遙奠武侯祠。
清河縣樓作
作者：韋莊（唐）

有客微吟獨憑樓，碧雲紅樹不勝愁。盤雕迥印天心沒，故人此地揚帆去，何處相思雪滿頭。
北原閑眺
作者：韋莊（唐）

春城回首樹重重，立馬平原夕照中。五鳳灰殘金翠滅，欲問向來陵穀事，野桃無語淚花紅。
贈戍兵
作者：韋莊（唐）

漢皇無事暫遊汾，底事狐狸嘯作群。夜指碧天佔晉分，止竟有徵須有戰，洛陽何用久屯軍。
睹軍回戈
作者：韋莊（唐）

關中群盜已心離，關外猶聞羽檄飛。御苑綠莎嘶戰馬，昨日屯軍還夜遁，滿車空載洛神歸。
中渡晚眺
作者：韋莊（唐）

魏王堤畔草如煙，有客傷時獨扣舷。妖氣欲昏唐社稷，家寄杜陵歸不得，一回回首一潸然。
河內別村業閑題
作者：韋莊（唐）

阮氏清風竹巷深，滿溪松竹似山陰。門當谷路多樵客，鄰翁莫問傷時事，一曲高歌夕照沈。
聞官軍繼至未睹凱旋
作者：韋莊（唐）

嫖姚何日破重圍，秋草深來戰馬肥。已有孔明傳將略，何事小臣偏注目，帝鄉遙羨白雲歸。
和集賢侯學士分司丁侍禦秋日雨霽之作
作者：韋莊（唐）

洛岸秋晴夕照長，鳳樓龍闕倚清光。玉泉山淨雲初散，多慚十載遊梁士，卻伴賓鴻入帝鄉。
題安定張使君
作者：韋莊（唐）

器度風標合出塵，桂宮何負一枝新。成丹始見金無滓，中興若繼開元事，堪向龍池作近臣。
潁陽縣
作者：韋莊（唐）

琴堂連少室，故事即仙蹤。樹老風聲壯，山高臘候濃。雪多庭有鹿，縣僻寺無鐘。何處留詩客，茆簷倚後峰。
寄園林主人
作者：韋莊（唐）

主人常不在，春物為誰開。桃豔紅將落，梨華雪又摧。曉鶯閑自囀，遊客暮空回。尚有餘芳在，猶堪載酒來。
洛北村居
作者：韋莊（唐）

十畝松篁百畝田，歸來方屬大兵年。巖邊石室低臨水，無人說得中興事，獨倚斜暉憶仲宣。
對梨花贈皇甫秀才
作者：韋莊（唐）

林上梨花雪壓枝，獨攀瓊豔不勝悲。依前此地逢君處，騰騰戰鼓正多事，須信明朝難重持。
立春
作者：韋莊（唐）

青帝東來日馭遲，暖煙輕逐曉風吹。罽袍公子樽前覺，殷勤為作宜春曲，題向花箋帖繡楣。
村笛
作者：韋莊（唐）

簫韶九奏韻淒鏘，曲度雖高調不傷。卻見孤村明月夜，一聲牛笛斷人腸。
題李斯傳
作者：韋莊（唐）

蜀魄湘魂萬古悲，未悲秦相死秦時。臨刑莫恨倉中鼠，上蔡東門去自遲。
贈薛秀才
作者：韋莊（唐）

相辭因避世，相見尚兵戈。亂後故人少，別來新話多。但聞哀痛詔，未睹凱旋歌。欲結巖棲伴，何山好薜蘿。
和元秀才別業書事
作者：韋莊（唐）

僻居春事好，水曲亂花陰。浪過河移岸，雛成鳥別林。綠錢榆貫重，紅障杏籬深。莫飲宜城酒，愁多醉易沈。
紀村事
作者：韋莊（唐）

綠蔓映雙扉，循牆一徑微。雨多庭果爛，稻熟渚禽肥。釀酒迎新社，遙砧送暮暉。數聲牛上笛，何處餉田歸。
題許仙師院
作者：韋莊（唐）

地古多喬木，遊人到且吟。院開金鎖澀，門映綠篁深。山色不離眼，鶴聲長在琴。往來誰與熟，乳鹿住前林。
離筵訴酒
作者：韋莊（唐）

感君情重惜分離，送我殷勤酒滿卮。不是不能判酩酊，卻憂前路酒醒時。
不寐
作者：韋莊（唐）

不寐天將曉，心勞轉似灰。蚊吟頻到耳，鼠鬥競緣臺。戶闇知蟾落，林喧覺雨來。馬嘶朝客過，知是禁門開。
贈武處士
作者：韋莊（唐）

一身唯一室，高靜若僧家。掃地留疏影，穿池浸落霞。綠蘿臨水合，白道向村斜。賣藥歸來醉，吟詩倚釣查。
題吉澗盧拾遺莊
作者：韋莊（唐）

主人西遊去不歸，滿溪春雨長春薇。怪來馬上詩情好，印破青山白鷺飛。
題潁源廟
作者：韋莊（唐）

曾是巢由棲隱地，百川唯說潁源清。微波乍向雲根吐，臨川試問堯年事，猶被封人勸濯纓。
東遊遠歸
作者：韋莊（唐）

扣角幹名計已疏，劍歌休恨食無魚。辭家柳絮三春半，青雲不識楊生面，天子何由問子虛。
新正日商南道中作寄李明府
作者：韋莊（唐）

相看又見歲華新，依舊楊朱拭淚巾。踏雪偶因尋戴客，今日與君同避世，卻憐無事是家貧。
春暮
作者：韋莊（唐）

一春春事好，病酒起常遲。流水綠縈砌，落花紅墮枝。樓高喧乳燕，樹密鬥雛鸝。不學山公醉，將何自解頤。
哭麻處士
作者：韋莊（唐）

卻到歌吟地，閑門草色中。百年流水盡，萬事落花空。繐帳扃秋月，詩樓鎖夜蟲。少微何處墮，留恨白楊風。
春早
作者：韋莊（唐）

聞鶯才覺曉，閉戶已知晴。一帶窗間月，斜穿枕上生。
和友人
作者：韋莊（唐）

閉門同隱士，不出動經時。靜閱王維畫，閑翻褚胤棋。落泉當戶急，殘月下窗遲。卻想從來意，譙周亦自嗤。
春愁
作者：韋莊（唐）

寓思本多傷，逢春恨更長。露沾湘竹淚，花墮越梅妝。睡怯交加夢，閑傾瀲灩觴。後庭人不到，斜月上松篁。
晚春
作者：韋莊（唐）

花開疑乍富，花落似初貧。萬物不如酒，四時唯愛春。峨峨秦氏髻，皎皎洛川神。風月應相笑，年年醉病身。
題許渾詩卷
作者：韋莊（唐）

江南才子許渾詩，字字清新句句奇。十斛明珠量不盡，惠休虛作碧雲詞。
贈禮佛名者
作者：韋莊（唐）

何用辛勤禮佛名，我從無得到真庭。尋思六祖傳心印，可是從來讀藏經。
殘花
作者：韋莊（唐）

和煙和露雪離披，金蕊紅須尚滿枝。十日笙歌一宵夢，薴蘿因雨失西施。
湘中寓居春日感懷
作者：齊己（唐）

江禽野獸兩堪傷，避射驚彈各自忙。頭角任多無獬豸，吟把離騷憶前事，汨羅春浪撼殘陽。
瀟湘
作者：齊己（唐）

寒清健碧遠相含，珠媚根源在極南。流古遞今空作島，畢竟輸他老漁叟，綠蓑青竹釣濃藍。
寄友生
作者：齊己（唐）

風騷情味近如何，門底寒流屋裡莎。曾摘園蔬留我宿，涼夜欹眠應得夢，平生心肺似君多。
酬答退上人
作者：齊己（唐）

須鬢三分白二分，一生蹤跡出人群。嵩丘夢憶諸峰雪，荒村殘臘相逢夜，月滿鴻多楚水濆。
山中春懷
作者：齊己（唐）

心魂役役不曾歸，永珍相牽向極微。所得或憂逢郢刃，何物不為狼藉境，桃花和雨更霏霏。
寄鄭谷郎中
作者：齊己（唐）

上國誰傳訊息過，醉眠醒坐對嵯峨。身離道士衣裳少，還應笑我降心外，惹得詩魔助佛魔。
寄萍鄉唐稟正字
作者：齊己（唐）

新書聲價滿皇都，高臥林中更起無。春興酒香薰肺腑，長憶前年送行處，洞門殘日照菖蒲。
秋夕書懷
作者：齊己（唐）

涼多夜永擁山袍，片石閑欹不覺勞。蟋蟀繞床無夢寐，破落西窗向殘月，露聲如雨滴蓬蒿。
亂後經西山寺
作者：齊己（唐）

松燒寺破是刀兵，穀變陵遷事可驚。雲裡乍逢新住主，欲伴高僧重結社，此身無計舍前程。
題梁賢巽公房
作者：齊己（唐）

吳王廟側有高房，簾影南軒日正長。吹苑野風桃葉碧，知有虎溪歸夢切，寺門松折社僧亡。
塘上閑作
作者：齊己（唐）

閑行閑坐藉莎煙，此興堪思二古賢。陶靖節居彭澤畔，形影騰騰夕陽裡，數峰危翠滴漁船。
江上望遠山寄鄭谷郎中
作者：齊己（唐）

危碧層層映水天，半垂岡隴下民田。王維愛甚難拋畫，秦爭漢奪空勞力，卻是巢由得穩眠。
送人自蜀回南遊
作者：齊己（唐）

錦水東浮情尚鬱，湘波南泛思何長。蜀魂巴狖悲殘夜，尋幽必有僧相指，宋杜題詩近舊房。
寄無願上人
作者：齊己（唐）

六十八去七十歲，與師年鬢不爭多。誰言生死無消處，會歸原上焚身後，一陣灰飛也任他。
懷瀟湘即事寄友人
作者：齊己（唐）

浸野淫空澹蕩和，十年鄰住聽漁歌。城臨遠棹浮煙泊，可憐千古懷沙處，還有魚龍弄白波。
謝橘洲人寄橘
作者：齊己（唐）

洞庭栽種似瀟湘，綠繞人家帶夕陽。霜裛露蒸千樹熟，藏貯待供賓客好，石榴宜稱映舟光。
自貽
作者：齊己（唐）

心中身外更何猜，坐石看雲養聖胎。名在好詩誰逐去，晴出寺門驚往事，古松千尺半蒼苔。
寄益上人
作者：齊己（唐）

長想尋君道路遙，亂山霜後火新燒。近聞移住鄰衡嶽，風騷味薄誰相愛，欹枕常多夢鮑昭。
行次宜春寄湘西諸友
作者：齊己（唐）

幸無名利路相迷，雙履尋山上柏梯。衣缽祖辭梅嶺外，我愛遠遊君愛住，此心他約與誰攜。
送略禪者歸南嶽
作者：齊己（唐）

林下鐘殘又拂衣，錫聲還獨向南飛。千峰冷截冥鴻處，勞生有願應回首，忍著無心與物違。
詠懷寄知己
作者：齊己（唐）

已得浮生到老閑，且將新句擬玄關。自知清興來無盡，此心終待相逢說，時複登樓看暮山。
寄吳拾遺
作者：齊己（唐）

新竹將誰榷重輕，皎然評裡見權衡。非無苦到難搜處，野橋閑背殘陽立，翻憶蘇卿送子卿。
春晴感興
作者：齊己（唐）

連旬陰翳曉來晴，水滿圓塘照日明。岸草短長邊過客，桑柘依依禾黍綠，可憐歸去是張衡。
謝道友拄杖
作者：齊己（唐）

翦自南巖瀑布邊，寒光七尺乳珠連。持來未入塵埃路，他時攜上嵩峰頂，把倚長松看洛川。
東林寄別修睦上人
作者：齊己（唐）

行心乞得見秋風，雙履難留去住蹤。紅葉正多離社客，此別不能為後約，年華相似逼衰容。
夏日原西避暑寄吟友
作者：齊己（唐）

熱煙疏竹古原西，日日乘涼此杖藜。閑處雨聲隨霹靂，別有相招好泉石，瑞花瑤草盡堪攜。
懷匡阜
作者：齊己（唐）

荊州連歲滯遊方，拄杖塵封六尺光。洗面有香思石溜，昨夜分明夢歸去，薜蘿幽徑繞禪房。
靜坐
作者：齊己（唐）

繩床欹坐任崩頹，雙眼醒醒閉複開。日月更無閑裡過，何處堪投此蹤跡，水邊晴去上高臺。
寄湘中諸友
作者：齊己（唐）

碧雲諸友盡黃眸，石點花飛更說無。嵐翠濕衣松接院，爭似楚王文物國，金鑣紫綬讓前途。
答無願上人書
作者：齊己（唐）

鄭生驅蹇峴山回，傳得安公好信來。千里阻修俱老骨，必有南遊山水興，漢江平穩好浮杯。
送胤公歸闕
作者：齊己（唐）

西朝歸去見高情，應戀香燈近聖明。關令莫疑非馬辯，忍惜文章便閑得，看他趨競取時名。
感時
作者：齊己（唐）

忽忽枕前蝴蝶夢，悠悠覺後利名塵。無窮今日明朝事，可憐顏子能訊息，虛室坐忘心最真。
湖上逸人
作者：齊己（唐）

澹蕩光中翡翠飛，田田初出柳絲絲。吟沿綠島時逢鶴，秋風水寺僧相近，一徑蘆花到竹籬。
懷巴陵
作者：齊己（唐）

垂白堪思大亂前，薄遊曾駐洞庭邊。尋僧古寺沿沙岸，此時欲買君山住，懶就商人乞個錢。
渚宮謝楊秀才自嵩山相訪
作者：齊己（唐）

嵩峰有客遠相尋，塵滿麻衣袖苦吟。花盡草長方閉戶，惆悵雅聲消歇去，喜君聊此暫披襟。
荊門寄沈彬
作者：齊己（唐）

罷趨明聖懶從知，鶴氅褵褷遂性披。道有靜君堪託跡，珍重兩篇千里達，去年江上雪飛時。
《讀陰符經》
作者：齊己（唐）

繞窗風竹骨輕安，閑借陰符仰臥看。絕利一源真有謂，三要洞開何用閉，高臺時去憑欄幹。
寄吳國知舊
作者：齊己（唐）

淮甸當年憶旅遊，衲衣棕笠外何求。城中古巷尋詩客，可憐王化融融裡，惆悵無僧似惠休。
移居
作者：齊己（唐）

上臺言任養疏愚，乞與西城水滿湖。吹榻好風終日有，欲問存思搜抉妙，幾聯詩許敵三都。
喜彬上人見訪
作者：齊己（唐）

高吟欲繼沃州師，千里相尋問課虛。殘臘江山行盡處，莫惜天機細捶琢，他時終可擬芙蕖。
荊州新秋寺居寫懷詩五首上南平王
作者：齊己（唐）

竹如翡翠侵簾影，苔學琉璃布地紋。高臥更無如此樂，只恐老身衰朽速，他年不得頌鴻勳。井梧黃落暮蟬清，久駐金臺但暗驚。事佛未憐諸弟子，滿印白檀燈一盞，可能酬謝得聰明。金湯裡面境何求，寶殿東邊院最幽。栽種已添新竹影，虛負岷峨老僧約，年年雪水下汀洲。漢江西岸蜀江東，六稔安禪教化中。託跡幸將王粲別，又見去年三五夕，一輪寒魄破煙空。石龕閑鎖舊居峰，何事膺門歲月重。五七詩中叨見遇，會待英雄啟金口，卻教擔錫入雲松。
送李秀才歸湘中
作者：齊己（唐）

詞客攜文訪病夫，因吟送別憶湘湖。寒消浦漵催鴻雁，君歸為問峰前寺，舊住僧房鎖在無。
寄吳國西供奉
作者：齊己（唐）

別來相憶夢多迷，君住東朝我楚西。瑤闕合陪龍象位，幾笑遠公慵送客，殷勤只到寺前溪。
謝人惠端溪硯
作者：齊己（唐）

端人鑿斷碧溪潯，善價爭教惜萬金。礱琢已曾經敏手，保重更求裝鈿匣，閑將濡染寄知音。
送吳先輩赴京
作者：齊己（唐）

煙霄已遂明經第，江漢重來問苦吟。託興偶憑風月遠，此日與君聊話別，老身難約更相尋。
和西蜀可準大師遠寄之什
作者：齊己（唐）

莫知何路去追攀，空想人間出世間。杜口已同居士室，珍重希音遠相寄，亂峰西望疊孱顏。
荊門暮冬與節公話別
作者：齊己（唐）

漳河湘岸柳關頭，離別相逢四十秋。我憶黃梅夢南國，好及春風承帝澤，莫忘衰朽臥林丘。
賀孫支使郎中遷居
作者：齊己（唐）

別認公侯禮上才，築金何啻舊燕臺。地連東閣橫頭買，應逢明月清霜夜，閑領笙歌宴此來。
庭際新移松竹
作者：齊己（唐）

三莖瘦竹兩株松，瑟瑟翛翛韻且同。抱節乍離新澗雪，更待陽和信催促，碧梢青杪看淩空。
荊門寄題禪月大師影堂
作者：齊己（唐）

澤國聞師泥日後，蜀王全禮葬餘灰。白蓮塔向清泉鎖，不堪只履還西去，蔥嶺如今無使回。
賀雪
作者：齊己（唐）

上清凝結下乾坤，為瑞為祥表致君。日月影從光外過，堪想畫堂簾卷次，輕隨舞袖正紛紛。
荊州寄貫微上人
作者：齊己（唐）

舊齋休憶對松關，各在王侯顧遇間。命服已沾天渥澤，得失兩途俱不是，笑他高臥碧孱顏。
送休師歸長沙甯覲
作者：齊己（唐）

高堂親老本師存，多難長懸兩處魂。已說戰塵消漢口，他日更思衰老否，七年相伴琢詩言。
江上夏日
作者：齊己（唐）

無處清陰似剡溪，火雲奇崛倚空齊。千山冷疊湖光外，故園舊寺臨湘水，斑竹煙深越鳥啼。
渚宮春日因懷有作
作者：齊己（唐）

舊業樹連湘樹遠，家山雲與嶽雲平。僧來已說無耕釣，沙頭南望堪腸斷，誰把歸舟載我行。
松化為石
作者：齊己（唐）

盤根幾聳翠崖前，卻偃淩雲化至堅。乍結精華齊永劫，肯似荊山鑿餘者，蘚封頑滯臥嵐煙。
寄澧陽吳使君
作者：齊己（唐）

南客西來話使君，涔陽風雨變行春。四鄰耕釣趨仁政，紅蘭浦暖攜才子，爛醉連題賦白蘋。
湘江送客
作者：齊己（唐）

湘江秋色湛如冰，楚客離懷暮不勝。千里碧雲聞塞雁，鸚鵡洲邊若回首，為思前事一捫膺。
暮遊嶽麓寺
作者：齊己（唐）

寺樓高出碧崖稜，城裡誰知在上層。初雪灑來喬木暝，回首何邊是空地，四村桑麥遍丘陵。
林下留別道友
作者：齊己（唐）

住亦無依去是閑，何心終戀此林間。片雲孤鶴東西路，秋來洗浣行衣了，還爾鄰僧舊竹關。
道林寺居寄嶽麓禪師二首
作者：齊己（唐）

門前石路徹中峰，樹影泉聲在半空。尋去未應勞上下，長憶高窗夏天裡，古松青檜午時風。山袍不稱下紅塵，各是閒居島外身。兩處煙霞門寂寂，月照經行更誰見，露華松粉點衣巾。
亂後江西過孫魴舊居因寄
作者：齊己（唐）

舊遊重到倍悲涼，吟憶同人倚寺牆。何處暮蟬喧逆旅，欲寄此心空北望，塞鴻天末失歸行。
宜春江上寄仰山長老二首
作者：齊己（唐）

水隔孤城城隔山，水邊時望憶師閑。清泉白日中峰上，傳心莫學羅浮去，後輩思量待扣關。雨晴天半碧光流，影倒殘陽濕郡樓。絕頂有人經劫在，欲為吾師拂衣去，白雲紅葉又新秋。
螢
作者：齊己（唐）

透窗穿竹住還移，萬類俱閑始見伊。難把寸光藏暗室，後代儒生懶收拾，夜深飛過讀書帷。
湘中送翁員外歸閩
作者：齊己（唐）

船滿琴書與酒杯，清湘影裡片帆開。人歸南國鄉園去，此身未別江邊寺，猶看星郎奉詔回。
寄居道林寺作
作者：齊己（唐）

嵐濕南朝殿塔寒，此中因得謝塵寰。已同庭樹千株老，如今衰颯成多病，黃葉風前晝掩關。
沙鷗
作者：齊己（唐）

暖傍漁船睡不驚，可憐孤潔似華亭。晚來灣浦沖平碧，何如飛入漢宮裡，留與興亡作典經。
和翁員外題馬太傅宅賈相公井
作者：齊己（唐）

飛塵不敢下相干，闇脈傍應潤牡丹。心任短長投玉綆，太傅欲旌前古事，星郎屬思久憑欄。
看雲
作者：齊己（唐）

何峰觸石濕苔錢，便逐高風離瀑泉。深處臥來真隱逸，長憶舊山青壁裡，繞庵閑伴老僧禪。
對雪寄荊幕知己
作者：齊己（唐）

猛勢微開萬裡清，月中看似日中明。此時鷗鷺無人見，江齋卷箔含毫久，應想梁王禮不經。
送相裡秀才赴舉
作者：齊己（唐）

兩上東堂不見春，文明重去有誰親。曾逢少海尊前客，明年自此登龍後，回首荊門一路塵。
荊門疾中喜謝尊師自南嶽來、相裡秀才自京至
作者：齊己（唐）

閑堂晝臥眼初開，強起徐行繞砌苔。鶴氅人從衡嶽至，西笑東遊此相別，兩途訊息待誰回。
吟興自述
作者：齊己（唐）

前習都由未盡空，生知雅學妙難窮。一千首出悲哀外，曾無一字幹聲利，豈愧操心負至公。
送謝尊師自南嶽出入京
作者：齊己（唐）

曾聽鹿鳴逢世亂，因披羽服隱衡陽。幾多事隔丹霄興，中朝舊有知音在，可是悠悠入帝鄉。
送司空學士赴京
作者：齊己（唐）

弘文初命下江邊，難戀沙鷗與釣船。藍綬乍稱新學士，重謁往年金榜主，便將才術佐陶甄。
奉和聖制立春日侍宴內殿出剪綵花應制
作者：劉憲（唐）

上林宮館好，春光獨早知。剪花疑始發，刻燕似新窺。色濃輕雪點，香淺嫩風吹。此日叨陪侍，恩榮得數枝。
奉和人日清暉閣宴群臣遇雪應制
作者：劉憲（唐）

輿輦乘人日，登臨上鳳京。風尋歌曲颺，雪向舞行縈。千官隨興合，萬福與時並。承恩長若此，微賤幸昇平。
奉和七夕宴兩儀殿應制
作者：劉憲（唐）

秋吹過雙闕，星仙動二靈。更深移月鏡，河淺度雲輧。殿上呼方朔，人間失武丁。天文茲夜裡，光映紫微庭。
奉和九月九日聖制登慈恩寺浮圖應制
作者：劉憲（唐）

飛塔雲霄半，清晨羽旆遊。登臨憑季月，寥廓見中州。禦酒新寒退，天文瑞景留。辟邪將獻壽，茲日奉千秋。
閏九月九日幸總持寺登浮圖應制
作者：劉憲（唐）

重陽登閏序，上界葉時巡。駐輦天花落，開筵妓樂陳。城端剎柱見，雲表露盤新。臨睨光輝滿，飛文動睿神。
侍宴長寧公主東莊
作者：劉憲（唐）

公主林亭地，清晨降玉輿。畫橋飛渡水，仙閣湧臨虛。晴新看蛺蝶，夏早摘芙蕖。文酒娛遊盛，忻叨侍從餘。
奉和送金城公主入西蕃應制
作者：劉憲（唐）

外館逾河右，行營指路岐。和親悲遠嫁，忍愛泣將離。旌旆羌風引，軒車漢月隨。那堪馬上曲，時向管中吹。
奉和聖制登驪山高頂寓目應制
作者：劉憲（唐）

驪阜鎮皇都，鑾遊眺八區。原隰旌門裡，風雲扆座隅。直城如斗柄，官樹似星榆。從臣詞賦末，濫得上天衢。
奉和幸白鹿觀應制
作者：劉憲（唐）

玄遊乘落暉，仙宇藹霏微。石樑縈澗轉，珠旆掃壇飛。芝童薦膏液，松鶴舞驂騑。還似瑤池上，歌成周馭歸。
折楊柳
作者：劉憲（唐）

沙塞三河道，金閨二月春。碧煙楊柳色，紅粉綺羅人。露葉憐啼臉，風花思舞巾。攀持君不見，為聽曲中新。
奉和立春日內出彩花樹應制
作者：劉憲（唐）

禁苑韶年此日歸，東郊道上轉青旗。柳色梅芳何處所，欲識王遊布陽氣，為觀天藻競春暉。
奉和春日幸望春宮應制
作者：劉憲（唐）

暮春春色最便妍，苑裡花開列禦筵。商山積翠臨城起，歡娛節物今如此，願奉宸遊億萬年。
奉和幸安樂公主山莊應制
作者：劉憲（唐）

主家別墅帝城隈，無勞海上覓蓬萊。遝石懸流平地起，此日風光與形勝，只言作伴聖詞來。
興慶池侍宴應制
作者：劉憲（唐）

蒼龍闕下天泉池，軒駕來遊簫管吹。緣堤夏筱縈不散，自然東海神仙處，何用西昆轍跡疲。
奉和幸大薦福寺應制
作者：劉憲（唐）

地靈傳景福，天駕儼鉤陳。佳哉藩邸舊，赫矣梵宮新。香塔魚山下，禪堂雁水濱。珠幡映白日，鏡殿寫青春。甚歡延故吏，大覺拯生人。幸承歌頌末，長奉屬車塵。
奉和幸三會寺應制
作者：劉憲（唐）

岧嶢倉史臺，敞朗紺園開。戒旦壺人集，翻霜羽騎來。下輦登三襲，褰旒望九垓。林披館陶榜，水浸昆明灰。網戶飛花綴，幡竿度鳥回。豫遊仙唱動，瀟灑出塵埃。
奉和幸長安故城未央宮應制
作者：劉憲（唐）

漢宮千祀外，軒駕一來遊。夷蕩長如此，威靈不復留。憑高睿賞發，懷古聖情周。寒向南山斂，春過北渭浮。土功昔雲盛，人英今所求。幸聽燻風曲，方知霸道羞。
奉和幸禮部尚書竇希玠宅應制
作者：劉憲（唐）

北斗樞機任，西京肺腑親。疇昔王門下，今茲禦幸辰。恩光山水被，聖作管絃新。繞坐燻紅藥，當軒暗綠筠。摘荷才早夏，聽鳥尚餘春。行漏今徒晚，風煙起觀津。
奉和聖制幸望春宮送朔方大總管張仁亶
作者：劉憲（唐）

命將擇耆年，圖功勝必全。光輝萬乘餞，威武二庭宣。中衢橫鼓角，曠野蔽旌旃。推食天廚至，投醪禦酒傳。涼風過雁苑，殺氣下雞田。分閫恩何極，臨岐動睿篇。
奉和幸韋嗣立山莊侍宴應制
作者：劉憲（唐）

東山有謝安，枉道降鳴鑾。緹騎分初日，霓旌度曉寒。雲蹕巖間下，虹橋澗底盤。幽棲俄以屆，聖矚宛餘歡。崖懸飛溜直，岸轉綠潭寬。桂華堯酒泛，松響舜琴彈。明主恩斯極，賢臣節更殫。不才叨侍從，詠德以濡翰。
人日玩雪應制
作者：劉憲（唐）

勝日登臨雲葉起，芳風搖盪雪花飛。呈暉幸得承金鏡，颺彩還將奉玉衣。
上巳日祓禊渭濱應制
作者：劉憲（唐）

桃花欲落柳條長，沙頭水上足風光。此時禦蹕來遊處，願奉年年祓禊觴。
苑中遇雪應制
作者：劉憲（唐）

龍驂曉入望春宮，正逢春雪舞東風。花光並灑天文上，寒氣行消禦酒中。
夜宴安樂公主新宅
作者：劉憲（唐）

層軒洞戶旦新披，度曲飛觴夜不疲。綺綴玲瓏河色曉，珠簾隱映月華窺。
奉和聖制幸韋嗣立山莊
作者：劉憲（唐）

非吏非隱晉尚書，一丘一壑降乘輿。天藻緣情兩曜合，山卮獻壽萬年餘。
餞唐永昌
作者：劉憲（唐）

始見郎官拜洛陽，旋聞近侍發雕章。緒言已勖期年政，綺字當生滿路光。
詠漢高祖
作者：王珪（唐）

漢祖起豐沛，乘運以躍鱗。手奮三尺劍，西滅無道秦。十月五星聚，七年四海賓。高抗威宇宙，貴有天下人。憶昔與項王，契闊時未伸。鴻門既薄蝕，滎陽亦蒙塵。蟣蝨生介冑，將卒多苦辛。爪牙驅信越，腹心謀張陳。赫赫西楚國，化為丘與榛。
詠淮陰侯
作者：王珪（唐）

秦王日兇慝，豪傑爭共亡。信亦胡為者，劍歌從項梁。項羽不能用，脫身歸漢王。道契君臣合，時來名位彰。北討燕承命，東驅楚絕糧。斬龍堰濉水，擒豹熸夏陽。功成享天祿，建旗還南昌。千金答漂母，百錢酬下鄉。吉凶成糾纏，倚伏難預詳。弓藏狡兔盡，慷慨念心傷。
早春桂林殿應詔
作者：陳叔達（唐）

金鋪照春色，玉律動年華。朱樓雲似蓋，丹桂雪如花。水岸銜階轉，風條出柳斜。輕輿臨太液，湛露酌流霞。
後渚置酒
作者：陳叔達（唐）

大渚初驚夜，中流沸鼓鼙。寒沙滿曲浦，夕霧上邪溪。岸廣鳧飛急，雲深雁度低。嚴關猶未遂，此夕待晨雞。
聽鄰人琵琶
作者：陳叔達（唐）

本是龍門桐，因妍入漢宮。香緣羅袖裡，聲逐朱弦中。雖有相思韻，翻將入塞同。關山臨卻月，花蕊散回風。為將金穀引，添令曲未終。
州城西園入齋祠社
作者：陳叔達（唐）

升壇預潔祀，詰早肅分司。達氣風霜積，登光日色遲。農教先八政，陽和秩四時。祈年服垂冕，告幣動褰帷。瘞地尊餘奠，人天庶有資。椒蘭卒清酌，簠簋徹香萁。折俎分歸胙，充庭降受釐。方憑知禮節，況奉化雍熙。
春首
作者：陳叔達（唐）

雪花聯玉樹，冰彩散瑤池。翔禽遙出沒，積翠遠參差。
初年
作者：陳叔達（唐）

和風起天路，嚴氣消冰井。索索枝未柔，厭厭漏猶永。
詠菊
作者：陳叔達（唐）

霜間開紫蒂，露下發金英。但令逢採摘，寧辭獨晚榮。
自君之出矣
作者：陳叔達（唐）

自君之出矣，紅顏轉憔悴。思君如明燭，煎心且銜淚。自君之出矣，明鏡罷紅妝。思君如夜燭，煎淚幾千行。
賦飲馬長城窟
作者：袁朗（唐）

朔風動秋草，清蹕長安道。長城連不窮，所以隔華戎。規模惟聖作，負荷曉成功。鳥庭已向內，龍荒更鑿空。玉關塵卷靜，金微路已通。湯徵隨北怨，舜詠起南風。畫地功初立，綏邊事雲集。朝服踐狼居，凱歌旋馬邑。山響傳鳳吹，霜華藻瓊鈒。屬國擁節歸，單於款關入。日落寒風起，驚蓬被原隰。零落葉已寒，河流清且急。四時徭役盡，千載干戈戢。太平今若斯，汗馬竟無施。唯當事筆硯，歸去草封禪。
和洗掾登城南阪望京邑
作者：袁朗（唐）

二華連陌塞，九隴統金方。奧區稱富貴，重險擅雄強。龍飛灞水上，鳳集岐山陽。神皋多瑞跡，列代有興王。我後膺靈命，爰求宅茲土。宸居法太微，建國資天府。玄風葉黎庶，德澤浸區宇。醒醉各相扶，謳歌從聖主。南登少陵岸，還望帝城中。帝城何鬱鬱，佳氣乃蔥蔥。金鳳淩綺觀，璿題敞蘭宮。複道東西合，交衢南北通。萬國朝前殿，群公議宣室。鳴佩含早風，華蟬曜朝日。柏梁宴初罷，千鐘歡未畢。端拱肅巖廊，思賢聽琴瑟。逶迤萬雉列，隱軫千閭布。飛甍夾禦溝，曲臺臨上路。處處歌鐘鳴，喧闐車馬度。日落長楸間，含情兩相顧。是月冬之季，陰寒晝不開。驚風四面集，飛雪千里回。狐白登廊廟，牛衣出草萊。詎知韓長孺，無複重然灰。
秋日應詔
作者：袁朗（唐）

玉樹涼風舉，金塘細草萎。葉落商飆觀，鴻歸明月池。迎寒桂酒熟，含露菊花垂。一奉章臺宴，千秋長願斯。
秋夜獨坐
作者：袁朗（唐）

危弦斷客心，虛彈落驚禽。新秋百慮淨，獨夜九愁深。枯蓬唯逐吹，墜葉不歸林。如何悲此曲，坐作白頭吟。
出塞曲
作者：竇威（唐）

匈奴屢不平，漢將欲縱橫。看雲方結陣，卻月始連營。潛軍度馬邑，揚旆掩龍城。會勒燕然石，方傳車騎名。
新曲二首
作者：長孫無忌（唐）

儂阿家住朝歌下，早傳名。結伴來遊淇水上，舊長情。玉佩金鈿隨步遠，雲羅霧縠逐風輕。轉目機心懸自許，迴雪淩波遊洛浦，遇陳王。婉約娉婷工語笑，侍蘭房。芙蓉綺帳還開掩，翡翠珠被爛齊光。長願今宵奉顏色，
灞橋待李將軍
作者：長孫無忌（唐）

颯颯風葉下，遙遙煙景曛。霸陵無醉尉，誰滯李將軍。
奉和正日臨朝
作者：顏師古（唐）

七府璿衡始，三元寶曆新。負扆延百辟，垂旒禦九賓。肅肅皆鵷鷺，濟濟盛簪紳。天涯致重譯，日域獻奇珍。
召拜御史大夫贈袁天綱
作者：杜淹（唐）

伊呂深可慕，松喬定是虛。系風終不得，脫屣欲安如。且珍紈素美，當與薜蘿疏。既逢楊得意，非複久閒居。
詠寒食鬥雞應秦王教
作者：杜淹（唐）

寒食東郊道，揚韝競出籠。花冠初照日，芥羽正生風。顧敵知心勇，先鳴覺氣雄。長翹頻掃陣，利爪屢通中。飛毛遍綠野，灑血漬芳叢。雖然百戰勝，會自不論功。
寄贈齊公
作者：杜淹（唐）

冠蓋遊梁日，詩書問志年。佩蘭長阪上，攀桂小山前。結交澹若水，履道直如弦。此歡終未極，於茲獨播遷。赭衣登蜀道，白首別秦川。淚隨溝水逝，心逐曉旌懸。去去逾千里，悠悠隔九天。郊野間長薄，城闕隱凝煙。關門共月對，山路與雲連。此時寸心裡，難用尺書傳。
書懷
作者：於鄴（唐）

長安多路岐，西去欲何依。浮世只如此，舊山長憶歸。自離京國久，應已故人稀。好與孤雲住，孤雲無是非。
書情
作者：於鄴（唐）

負郭有田在，年年長廢耕。欲磨秋鏡淨，恐見白頭生。未作一旬別，已過千里程。不知書與劍，十載兩無成。
塗中作
作者：於鄴（唐）

西南千里程，處處有車聲。若使地無利，始應人不營。天涯猶馬到，石跡尚塵生。如此未曾息，蜀山終冀平。
春過函谷關
作者：於鄴（唐）

幾度作遊客，客行長苦辛。愁看函谷路，老盡布衣人。歲遠關猶固，時移草亦春。何當名利息，遣此絕徵輪。
褒中即事
作者：於鄴（唐）

風吹殘雨歇，雲去有煙霞。南浦足遊女，綠蘋應發花。遠鐘當半夜，明月入千家。不作故鄉夢，始知京洛賒。
歲暮還家
作者：於鄴（唐）

東西流不駐，白日與車輪。殘雪半成水，微風應欲春。幾經他國歲，已減故鄉人。回首長安道，十年空苦辛。
還家
作者：於鄴（唐）

為客憶歸舍，歸來還寂寥。壯時看欲過，白首固非遙。獨酌幾回醉，此愁終不銷。猶殘雞與犬，驅去住山椒。
題華山麻處士所居
作者：於鄴（唐）

貴賤各擾擾，皆逢朝市間。到此馬無跡，始知君獨閑。冰破聽敷水，雪晴看華山。西風寂寥地，唯我坐忘還。
天南懷故人
作者：於鄴（唐）

獨行千里塵，軋軋轉徵輪。一別已多日，總看成老人。洞庭雪不下，故國草應春。三月煙波暖，南風生綠蘋。
路傍草
作者：於鄴（唐）

春至始青青，香車碾已平。不知山下處，來向路傍生。每歲有人在，何時無馬行。應隨塵與土，吹滿洛陽城。
秋夕聞雁
作者：於鄴（唐）

星漢欲沈盡，誰家砧未休。忽聞涼雁至，如報杜陵秋。千樹又黃葉，幾人新白頭。洞庭今夜客，一半卻登舟。
洛中有懷
作者：於鄴（唐）

潺潺伊洛河，寂寞少恩波。鑾駕久不幸，洛陽春草多。
送魏山韋處士
作者：於鄴（唐）

陰陰亭際間，相顧慘離顏。一片雲飛去，嵯峨空魏山。
白櫻桃
作者：於鄴（唐）

王母階前種幾株，水晶簾內看如無。只應漢武金盤上，瀉得珊珊白露珠。
白櫻樹
作者：於鄴（唐）

記得花開雪滿枝，和蜂和蝶帶花移。如今花落遊蜂去，空作主人惆悵詩。
下第不勝其忿題路左佛廟
作者：於鄴（唐）

雀兒未逐颺風高，下視鷹鸇意氣豪。自謂能生千里足，黃昏依舊委蓬蒿。
感懷
作者：於鄴（唐）

東風吹草色，空使客蹉跎。不設太平險，更應遊子多。幾傷行處淚，一曲醉中歌。盡向青門外，東隨渭水波。
遊中梁山
作者：於鄴（唐）

僻地好泉石，何人曾陸沈。不知青嶂外，更有白雲深。因此見喬木，幾回思舊林。殷勤猿與鳥，唯我獨何心。
尋山
作者：於鄴（唐）

到此絕車輪，萋萋草樹春。青山如有利，白石亦成塵。水闊應無路，松深不見人。如知巢與許，千載跡猶新。
宿江口
作者：於鄴（唐）

南渡人來絕，喧喧雁滿沙。自生江上月，長有客思家。半夜下霜岸，北風吹荻花。自驚歸夢斷，不得到天涯。
秋夜達蕭關
作者：於鄴（唐）

擾擾浮樑路，人忙月自閑。去年為塞客，今夜宿蕭關。辭國幾經歲，望鄉空見山。不知江葉下，又作布衣還。
斜谷道
作者：於鄴（唐）

亂峰連疊嶂，千里綠峨峨。蜀國路如此，遊人車亦過。遠煙當驛斂，驟雨逐風多。獨憶紫芝叟，臨風歌舊歌。
過百牢關貽舟中者
作者：於鄴（唐）

蜀國少平地，方思京洛間。遠為千里客，來度百牢關。帆影清江水，鈴聲碧草山。不因名與利，爾我各應閑。
客中覽鏡
作者：於鄴（唐）

何當開此鏡，即見發如絲。白日急於水，少年能幾時。每逢芳草處，長返故園遲。所以多為客，蹉跎欲怨誰。
長安逢隱者
作者：於鄴（唐）

徵車千里至，碾遍六街塵。向此有營地，忽逢無事人。昔時顏未改，浮世路多新。且脫衣沽酒，終南山欲春。
與僧話舊
作者：於鄴（唐）

草堂前有山，一見一相寬。處世貴僧靜，青松因歲寒。他山逢舊侶，盡日話長安。所以閑行跡，千回繞藥欄。
贈王道士
作者：於鄴（唐）

日日市朝路，何時無苦辛。不隨丹灶客，終作白頭人。浮世度千載，桃源方一春。歸來華表上，應笑北邙塵。
匣中琴
作者：於鄴（唐）

世人無正心，蟲網匣中琴。何以經時廢，非為娛耳音。獨令高韻在，誰感隙塵深。應是南風曲，聲聲不合今。
友人亭松
作者：於鄴（唐）

俯仰不能去，如逢舊友同。曾因春雪散，見在華山中。何處有明月，訪君聽遠風。相將歸未得，各佔石巖東。
過洛陽城
作者：於鄴（唐）

古來利與名，俱在洛陽城。九陌鼓初起，萬車輪已行。周秦時幾變，伊洛水猶清。二月中橋路，鳥啼春草生。
客中月
作者：於鄴（唐）

離家凡幾宵，一望一寥寥。新魄又將滿，故鄉應漸遙。獨臨彭蠡水，遠憶洛陽橋。更有乘舟客，淒然亦駐橈。
王將軍宅夜聽歌
作者：於鄴（唐）

朱檻滿明月，美人歌落梅。忽驚塵起處，疑有鳳飛來。一曲聽初徹，幾年愁暫開。東南正雲雨，不得見陽臺。
長信宮
作者：於鄴（唐）

莫問古宮名，古宮空有城。惟應東去水，不改舊時聲。
高樓
作者：於鄴（唐）

遠天明月出，照此誰家樓。上有羅衣裳，涼風吹不休。
夏至日衡陽郡齋書懷
作者：令狐楚（唐）

一來江城守，七見江月圓。齒發將六十，鄉關越三千。褰帷罕遊觀，閉合多沉眠。新節還複至，故交盡相捐。何時羾閶闔，上訴高高天。
八月十七日夜書懷
作者：令狐楚（唐）

三五既不留，二八又還過。金蟾著未出，玉樹悲稍破。誰向西園遊，空歸北堂臥。佳期信難得，永夕無可奈。撫枕獨高歌，煩君為予和。
九日言懷
作者：令狐楚（唐）

二九即重陽，天清野菊黃。近來逢此日，多是在他鄉。晚色霞千片，秋聲雁一行。不能高處望，恐斷老人腸。
和寄竇七中丞
作者：令狐楚（唐）

仙吏秦峨別，新詩鄂渚來。才推今北斗，職賦舊三臺。雕鏤心偏許，緘封手自開。何年相贈答，卻得到中臺。
立秋日悲懷
作者：令狐楚（唐）

清曉上高臺，秋風今日來。又添新節恨，猶抱故年哀。淚豈揮能盡，泉終閉不開。更傷春月過，私服示無縗。
秋懷寄錢侍郎
作者：令狐楚（唐）

晚歲俱為郡，新秋各異鄉。燕鴻一聲叫，郢樹盡青蒼。山露侵衣潤，江風卷簟涼。相思如漢水，日夜向潯陽。
立秋日
作者：令狐楚（唐）

平日本多恨，新秋偏易悲。燕詞如惜別，柳意已呈衰。事國終無補，還家未有期。心中舊氣味，苦校去年時。
贈毛仙翁
作者：令狐楚（唐）

宣州渾是上清宮，客有真人貌似童。紺發垂纓光髧髧，既許焚香為弟子，願教年紀共椿同。
遊義興寺寄上李逢吉相公
作者：令狐楚（唐）

柳營無事詣蓮宮，步步猶疑是夢中。勞役徒為萬夫長，松下花飛頻佇立，一心千里憶梁公。
遊晉祠上李逢吉相公
作者：令狐楚（唐）

不立晉祠三十年，白頭重到一淒然。泉聲自昔鏘寒玉，相思臨水下雙淚，寄入並汾向洛川。
節度宣武酬樂天夢得
作者：令狐楚（唐）

蓬萊仙監客曹郎，曾枉高車客大樑。見擁旌旄治軍旅，洛下相逢肯相寄，南金璀錯玉淒涼。
奉和嚴司空重陽日同崔常侍崔郎及諸公登龍山落帽臺佳宴
作者：令狐楚（唐）

謝公秋思渺天涯，蠟屐登高為菊花。貴重近臣光綺席，詠碎龍山歸出號，馬奔流電妓奔車。
立春後言懷招汴州李匡衙推
作者：令狐楚（唐）

閑齋夜擊唾壺歌，試望夷門奈遠何。每聽塞笳離夢斷，海內故人君最老，花開鞭馬更相過。
奉和僕射相公酬忠武李相公見寄之作
作者：令狐楚（唐）

麗藻飛來自相庭，五文相錯八音清。初瞻綺色連霞色，白頭老尹三川上，雙和陽春喜複驚。
郡齋左偏栽竹百餘竿炎涼已周青翠不改而為牆垣所蔽有乖愛賞假日命去齋居之東牆由是俯臨軒階低映帷戶日夕相對頗有翛然之趣
作者：令狐楚（唐）

齋居栽竹北窗邊，素壁新開映碧鮮。青藹近當行藥處，老子憶山心暫緩，退公閑坐對嬋娟。
省中直夜對雪寄李師素侍郎
作者：令狐楚（唐）

密雪紛初降，重城杳未開。雜花飛爛漫，連蝶舞徘徊。灑散千株葉，銷凝九陌埃。素華凝粉署，清氣繞霜臺。明覺侵窗積，寒知度塞來。謝家爭擬絮，越嶺誤驚梅。暗魄微茫照，嚴飆次第催。稍封黃竹亞，先集紫蘭摧。孫室臨書幌，梁園泛酒杯。靜懷瓊樹倚，醉憶玉山頹。翠陌饑烏噪，蒼雲遠雁哀。此時方夜直，想望意悠哉。
南宮夜直宿見李給事封題其所下制敕知奏直在東省因以詩寄
作者：令狐楚（唐）

番直同遙夜，嚴扃限幾重。青編書白雀，黃紙降蒼龍。北極絲綸句，東垣翰墨蹤。尚垂玄露點，猶濕紫泥封。炫眼凝仙燭，馳心嫋禁鐘。定應形夢寐，暫似接音容。玉樹春枝動，金樽臘釀醲。在朝君最舊，休浣許過從。
將赴洛下，旅次漢南，獻上相公二十兄言懷八韻
作者：令狐楚（唐）

臺室名曾繼，旌門節暫過。歡情老去少，苦事別離多。便為開樽俎，應憐出網羅。百憂今已失，一醉孰知他。帝德千年日，君恩萬裡波。許隨黃綺輩，閑唱紫芝歌。龍袞期重補，梅羹佇再和。嵩丘來攜手，君子意如何。
青雲幹呂
作者：令狐楚（唐）

鬱鬱複紛紛，青霄幹呂雲。色令天下見，候向管中分。遠覆無人境，遙彰有德君。瑞容驚不散，冥感信稀聞。湛露羞依草，南風恥帶燻。恭惟漢武帝，餘烈尚氛氳。
聖明樂
作者：令狐楚（唐）

海浪恬月徼，邊塵靜異山。從今萬裡外，不復鎖蕭關。
春閨思
作者：令狐楚（唐）

戴勝飛晴野，淩澌下濁河。春風樓上望，誰見淚痕多。
宮中樂五首
作者：令狐楚（唐）

楚塞金陵靖，巴山玉壘空。萬方無一事，端拱大明宮。雪霽長楊苑，冰開太液池。宮中行樂日，天下盛明時。柳色煙相似，梨花雪不如。春風真有意，一一麗皇居。月上宮花靜，煙含苑樹深。銀臺門已閉，仙漏夜沉沉。九重青瑣闥，百尺碧雲樓。明月秋風起，珠簾上玉鉤。
春遊曲三首
作者：令狐楚（唐）

曉遊臨碧殿，日上望春亭。芳樹羅仙仗，晴山展翠屏。一夜好風吹，新花一萬枝。風前調玉管，花下簇金羈。閶闔春風起，蓬萊雪水消。相將折楊柳，爭取最長條。
遠別離二首
作者：令狐楚（唐）

楊柳黃金穗，梧桐碧玉枝。春來訊息斷，早晚是歸期。玳織鴛鴦履，金裝翡翠篸。畏人相問著，不擬到城南。
閨人贈遠二首
作者：令狐楚（唐）

君行登隴上，妾夢在閨中。玉箸千行落，銀床一半空。綺席春眠覺，紗窗曉望迷。朦朧殘夢裡，猶自在遼西。
從軍詞五首
作者：令狐楚（唐）

荒雞隔水啼，汗馬逐風嘶。終日隨征旆，何時罷鼓鼙。孤心眠夜雪，滿眼是秋沙。萬裡猶防塞，三年不見家。卻望冰河闊，前登雪嶺高。徵人幾多在，又擬戰臨洮。胡風千里驚，漢月五更明。縱有還家夢，猶聞出塞聲。暮雪連青海，陰霞覆白山。可憐班定遠，生入玉門關。
思君恩
作者：令狐楚（唐）

小苑鶯歌歇，長門蝶舞多。眼看春又去，翠輦不經過。
王昭君
作者：令狐楚（唐）

錦車天外去，毳幕雪中開。魏闕蒼龍遠，蕭關赤雁哀。
發潭州寄李甯常侍
作者：令狐楚（唐）

君今侍紫垣，我已墮青天。委廢從茲日，旋歸在幾年。心為西靡樹，眼是北流泉。更過長沙去，江風滿驛船。
李相薨後題斷金集
作者：令狐楚（唐）

一覽斷金集，載悲埋玉人。牙弦千古絕，珠淚萬行新。
年少行四首
作者：令狐楚（唐）

少小邊州慣放狂，驏騎蕃馬射黃羊。如今年老無筋力，猶倚營門數雁行。家本清河住五城，須憑弓箭得功名。等閒飛鞚秋原上，獨向寒雲試射聲。弓背霞明劍照霜，秋風走馬出鹹陽。未收天子河湟地，不擬回頭望故鄉。霜滿中庭月滿樓，金樽玉柱對清秋。當年稱意須行樂，不到天明不肯休。
塞下曲二首
作者：令狐楚（唐）

雪滿衣裳冰滿須，曉隨飛將伐單於。平生意氣今何在，把得家書淚似珠。邊草蕭條塞雁飛，徵人南望淚沾衣。黃塵滿面長須戰，白髮生頭未得歸。
遊春詞
作者：令狐楚（唐）

高樓曉見一花開，便覺春光四面來。暖日晴雲知次第，東風不用更相催。
漢苑行
作者：令狐楚（唐）

雲霞五采浮天闕，梅柳千般夾禦溝。不上黃花南北望，豈知春色滿神州。
中元日贈張尊師
作者：令狐楚（唐）

偶來人世值中元，不獻玄都永日閑。寂寂焚香在仙觀，知師遙禮玉京山。
赴東都別牡丹
作者：令狐楚（唐）

十年不見小庭花，紫萼臨開又別家。上馬出門回首望，何時更得到京華。
寄禮部劉郎中
作者：令狐楚（唐）

一別三年在上京，仙垣終日選群英。除書每下皆先看，唯有劉郎無姓名。
坐中聞思帝鄉有感
作者：令狐楚（唐）

年年不見帝鄉春，白日尋思夜夢頻。上酒忽聞吹此曲，坐中惆悵更何人。
春思寄夢得樂天
作者：令狐楚（唐）

花滿中庭酒滿樽，平明獨坐到黃昏。春來詩思偏何處，飛過函關入鼎門。
皇城中花園譏劉白賞春不及
作者：令狐楚（唐）

五鳳樓西花一園，低枝小樹盡芳繁。洛陽才子何曾愛，下馬貪趨廣運門。
相思河
作者：令狐楚（唐）

誰把相思號此河，塞垣車馬往來多。只應自古徵人淚，灑向空洲作碧波。
三月晦日會李員外座中頻以老大不醉見譏因有此贈
作者：令狐楚（唐）

三月唯殘一日春，玉山傾倒白鷗馴。不辭便學山公醉，花下無人作主人。
賦山
作者：令狐楚（唐）

山。聳峻，回環。滄海上，白雲間。商老深尋，
句
作者：令狐楚（唐）

何日居三署，終年尾百僚。。移石幾回敲廢印，開箱何處送新圖。。唯應四仲祭，使者暫悲嗟。。偶逢蒲家郎，乃是葛仙客。行常乘青竹，饑即煮白石。腰間嫌大組，心內保尺宅。我願從之遊，深蔔煉上液。。
夏日遊德州贈高四
作者：駱賓王（唐）

日觀鄰全趙，星臨俯舊吳。鬲津開巨浸，稽阜鎮名都。紫雲浮劍匣，青山孕寶符。封疆恢霸道，問鼎競雄圖。神光包四大，皇威震八區。風煙通地軸，星象正天樞。天樞限南北，地軸殊鄉國。闢門通舜賓，比屋封堯德。言謝垂鉤隱，來參負鼎職。天子不見知，群公詎相識。未展從東駿，空戢圖南翼。時命欲何言，撫膺長歎息。歎息將如何，遊人意氣多。白雪梁山曲，寒風易水歌。泣魏傷吳起，思趙切廉頗。淒斷韓王劍，生死翟公羅。羅悲翟公意，劍負韓王氣。驕餌去易論，忌途良可畏。夙昔懷江海，平生混涇渭。千載契風雲，一言忘賤貴。去去訪林泉，空穀有遺賢。言投爵裡刺，來泛野人船。締交君贈縞，投分我忘筌。成風郢匠斫，流水伯牙弦。牙弦忘道術，漳濱恣閒逸。聊安張蔚廬，詎掃陳蕃室。虛室狎招尋，敬愛混浮沉。一諾黃金信，三複白珪心。霜松貞雅節，月桂朗沖襟。靈臺萬頃浚，學府九流深。談玄明毀璧，拾紫陋籝金。鷺濤開碧海，鳳彩綴詞林。林虛星華映，水澈霞光淨。霞水兩分紅，川源四望通。霧卷天山靜，煙銷太史空。鳥聲流向薄，蝶影亂芳叢。柳陰低槧水，荷氣上燻風。風月芳菲節，物華紛可悅。將歡促席賞，遽爾又歸別。積水帶吳門，通波連禹穴。贈言雖欲盡，機心庶應絕。潘岳本自閑，梁鴻不因熱。一瓢欣狎道，三月聊棲拙。棲拙隱金華，狎道訪仙查。放曠愚公穀，消散野人家。一頃南山豆，五色東陵瓜。野衣裁薜葉，山酒酌藤花。白雲離望遠，青溪隱路賒。儻憶幽巖桂，猶冀折疏麻。
在江南贈宋五之問
作者：駱賓王（唐）

井絡雙源浚，潯陽九派長。淪波通地穴，輸委下歸塘。別島籠朝蜃，連洲擁夕漲。韞珠澄積潤，讓璧動浮光。浮光凝折水，積潤疏圓沚。玉輪涵地開，劍閣連星起。風煙標迥秀，英靈信多美。懷德踐遺芳，端操慚謀己。謀己謬觀光，牽跡強悽惶。揆拙迷三省，勞生昧兩忘。彈隨空被笑，獻楚自多傷。一朝殊默語，千里易炎涼。炎涼幾遷貿，川陸疲臻湊。積水架吳濤，連山橫楚岫。風月雖殊昔，星河猶是舊。姑蘇望南浦，邯鄲通北走。北走平生親，南浦別離津。瀟湘一超忽，洞庭多苦辛。秋江無綠芷，寒汀有白蘋。採之將何遺，故人漳水濱。漳濱已遼遠，江潭未旋返。為聽短歌行，當想長洲苑。露金燻菊岸，風佩搖蘭阪。蟬鳴稻葉秋，雁起蘆花晚。晚秋雲日明，亭皋風霧清。獨負平生氣，重牽搖落情。占星非聚德，夢月詎懸名。寂寥傷楚奏，淒斷泣秦聲。秦聲懷舊裡，楚奏悲無已。郢路少知音，叢臺富奇士。溫輝淩愛日，壯氣驚寒水。一顧重風雲，三冬足文史。文史盛紛綸，京洛多風塵。猶輕五車富，未重一囊貧。李仙非易託，蘇鬼尚難因。不惜勞歌盡，誰為聽陽春。
晚憩田家
作者：駱賓王（唐）

轉蓬勞遠役，披薜下田家。山形類九折，水勢急三巴。懸樑接斷岸，澀路擁崩查。霧巖淪曉魄，風漵漲寒沙。心跡一朝舛，關山萬裡賒。龍章徒表越，閩俗本殊華。旅行悲泛梗，離贈折疏麻。唯有寒潭菊，獨似故園花。
出石門
作者：駱賓王（唐）

層巖遠接天，絕嶺上棲煙。松低輕蓋偃，藤細弱絲懸。石明如掛鏡，苔分似列錢。暫策為龍杖，何處得神仙。
至分陝
作者：駱賓王（唐）

陝西開勝壤，召南分沃疇。列樹巢維鵲，平渚下睢鳩。憩棠疑勿剪，曳葛似攀樛。至今王化美，非獨在隆周。
寓居洛濱對雪憶謝二
作者：駱賓王（唐）

旅思眇難裁，沖飆恨易哀。曠望洛川晚，飄颻瑞雪來。積彩明書幌，流韻繞琴臺。色奪迎仙羽，花避犯霜梅。謝庭賞方逸，袁扉掩未開。高人儻有訪，興盡詎須回。
北眺舂陵
作者：駱賓王（唐）

攬轡疲宵邁，驅馬倦晨興。既出封泥穀，還過避雨陵。山行明照上，溪宿密雲蒸。登高徒欲賦，詞殫獨撫膺。
夏日遊目聊作
作者：駱賓王（唐）

暫屏囂塵累，言尋物外情。致逸心逾默，神幽體自輕。浦夏荷香滿，田秋麥氣清。詎假滄浪上，將濯楚臣纓。
同崔駙馬曉初登樓思京
作者：駱賓王（唐）

麗譙通四望，繁憂起萬端。綺疏低晚魄，鏤檻肅初寒。白雲鄉思遠，黃圖歸路難。唯餘西向笑，暫似當長安。